ยูอิกะ (นักร้อง)

เป็นนักร้องและนักแต่งเพลงชาวญี่ปุ่น เธอโด่งดังในติ๊กต๊อก หลังจากปล่อยซิงเกิลเดบิวต์อย่าง "ซูกิดาการะ"

 ประวัติ 
ยูอิกะเกิดเมื่อวันที่ 12 มกราคม พ.ศ. 2548 เธอมาจากจังหวัดนาระ แต่ต่อมาได้ย้ายไปโตเกียว เธอให้สัมภาษณ์กับ  เป็นครั้งแรกว่าตั้งแต่สมัยเรียนอนุบาล เธอฝันอยากเป็นนักร้อง และบอกว่าเธอเรียนรู้การแต่งเพลงด้วยตัวเอง เธอเริ่มอัปโหลดคลิปเพลงคัฟเวอร์ของศิลปินคนอื่น ๆ เช่น เค็นชิ โยเนซุ และ มิสซิซกรีนแอปเปิล ลงในติ๊กต๊อกตั้งแต่ตอนที่เธอเรียนอยู่ชั้นมัธยมต้นปีที่สอง

เธอเปิดตัวด้วยซิงเกิล "ซูกิดาการะ" เมื่อวันที่ 27 มิถุนายน พ.ศ. 2564 ขณะที่เธอยังเรียนอยู่ชั้นมัธยมปลายปีที่ 1 เพลงนี้กลายเป็นเพลงฮิตอย่างมากบนติ๊กต๊อก และได้รับความนิยมทั้งในญี่ปุ่นและเอเชียตะวันออกเฉียงใต้ เธอระบุในการให้สัมภาษณ์กับอูเซนคอร์ปอเรชัน ว่าเมื่อเธอปล่อยเพลง ชื่อผู้ใช้ TikTok ของเธอถูกตั้งเป็น  เพราะเธอลืมเพิ่ม 273 เมื่อแปลงเซลเซียสเป็นเคลวินในระหว่างการสอบ หลังจากเพลงนั้นได้รับความนิยม เธอก็เปลี่ยนชื่อผู้ใช้เป็นชื่อผู้ใช้ปัจจุบันของเธอ ชื่อผู้ใช้ TikTok ของเธอเขียนด้วยอักษรคาตาคานะและมีเครื่องหมายอัญประกาศวงเล็บมุม และเธอบอกว่าเธอเลือกชื่อผู้ใช้นี้เพื่อหลีกเลี่ยงความสับสนกับคนอื่น ๆ ที่ชื่อยูอิกะ

เธอปล่อยเพลง "Seventeen's Song" ในเดือนพฤษภาคม พ.ศ. 2565 ในการให้สัมภาษณ์กับ Real Sound เธอกล่าวว่าเพลงนี้ได้รับแรงบันดาลใจจากความขัดแย้งของเธอกับดนตรี เธอบอกว่าตอนแรกเธออยากเรียนแพทย์หลังจากจบมัธยมปลาย เพราะพ่อแม่สนับสนุน แต่ตัดสินใจเรียนสาขาที่เกี่ยวข้องกับดนตรีหลังจากที่พ่อแม่ให้ความเห็นชอบหลังจากที่เธอเปิดเพลง "Seventeen's Song" ให้พวกท่านฟัง

เธอร้องเพลงประกอบตอนจบของอนิเมะเรื่อง ออร์เคสตราบรรเลงฝัน เมื่อปี พ.ศ. 2566 เธอเปิดตัวกับค่ายเพลงยูนิเวอร์แซลมิวสิกเจแปน เมื่อวันที่ 14 มิถุนายน พ.ศ. 2567 ด้วยการปล่อยอัลบั้มแรกชื่อ Longing for Navy Blue เธอเป็นผู้ร้องเพลงปิดท้ายเพลงแรกของอนิเมะเรื่อง คุณครูโรงเรียนปีศาจ รายงานตัวแล้วครับ! เมื่อปี พ.ศ. 2567 ซึ่งก่อนเธออายุครบ 20 ปี เธอได้ปล่อยซิงเกิลอีกเพลงหนึ่งชื่อ "Last Teenage Days" ซึ่งพูดถึงความรู้สึกของเธอเกี่ยวกับการสิ้นสุดช่วงวัยรุ่น โดยเธอเปิดเผยใบหน้าต่อสาธารณชนเป็นครั้งแรกเมื่อมีการประกาศเพลง "Medicine" และประกาศทัวร์คอนเสิร์ตในเดือนกุมภาพันธ์ พ.ศ. 2568 ในเดือนกุมภาพันธ์ พ.ศ. 2568 มีการประกาศว่าเพลงของยูอิกะจะถูกดัดแปลงเป็นมังงะโดยนิจิซาวะ ฮานามิ โดยฉบับแรกจะนำเสนอเพลง "ซูกิดาการะ", "เดอะวัน" และ "สไนเปอร์" โดยในปี พ.ศ. 2568 เธอได้ร้องเพลงเปิดเรื่องของอนิเมะเรื่อง เมื่อ XX ของวาตาริคุงถึงคราวอวสาน 

ในปี พ.ศ. 2569 เธอร้องเพลงประกอบตอนจบของอนิเมะเรื่อง องค์หญิง ได้เวลา "ทรมาน" แล้วค่ะ

 แนวเพลง 
เธอมักแต่งเพลงรักที่มีเนื้อหาเกี่ยวกับ "รักที่ไม่สมหวัง" ในการให้สัมภาษณ์กับ Real Sound เธอได้กล่าวว่า เธอแต่งเพลงที่แตกต่างจากรสนิยมของตัวเอง โดยเสริมว่า เธอชอบการแสดงออกถึงอารมณ์ด้านลบของโยรูชิกะและอามิ ซากากุูจิ ในขณะที่เธอมักจะเขียนเพลงในโทนที่มองโลกในแง่ดีมากกว่า และทำให้แน่ใจว่าเพลงที่เธอเขียนนั้นมี "ตอนจบที่เป็นบวก" โดยปกติเธอจะร้องเพลงไปพร้อมกับเล่นกีตาร์ไปด้วย อาโอเนะ โคมาจิ จากบิลบอร์ดญี่ปุ่น อธิบายเพลงของเธอว่า "เป็นการผสมผสานความคุ้นเคยที่พบได้ทั่วไปในเพลงเจป็อปแบบดั้งเดิม แต่ไม่ใช่แค่ความรู้สึกคิดถึงอดีตเท่านั้น แต่ยังมีองค์ประกอบอื่น ๆ ที่ทำให้รู้สึกใหม่มากกว่าคิดถึง"

 ผลงานเพลง 
 อัลบั้ม 
 ชื่อ วันที่เผยแพร่ อ้างอิงLonging for Navy Blue 14 มิถุนายน พ.ศ. 2567

 ซิงเกิล 
 ชื่อ วันที่เผยแพร่ อ้างอิง "ซูกิดาการะ" 27 มิถุนายน พ.ศ. 2564 "ซูบานิอิเตะ" 1 ตุลาคม พ.ศ. 2564 "โคอิโดโรโบะ" 27 มีนาคม พ.ศ. 2565 "อาโนเนะ" 29 เมษายน พ.ศ. 2565  "Seventeen's Song" 29 พฤษภาคม พ.ศ. 2565  "Prologue" 1 มีนาคม พ.ศ. 2566 "เดอะวัน" 27 ตุลาคม พ.ศ. 2566 "Snow Globe" 24 พฤศจิกายน พ.ศ. 2566 "Feels like I'm in love" 6 กุมภาพันธ์ พ.ศ. 2567 "สไนเปอร์" 19 เมษายน พ.ศ. 2567 "The Song About You That You Don't Know" 28 มิถุนายน พ.ศ. 2567 "Who I am" 9 ตุลาคม พ.ศ. 2567  "It doesn't have to be Christmas Day" 6 ธันวาคม พ.ศ. 2567 "Last Teenage Days" 8 มกราคม พ.ศ. 2568 "Okusuri" 5 กุมภาพันธ์ พ.ศ. 2568 "Ichizuna On'na no Ko." 30 เมษายน พ.ศ. 2568 "Don't look up the flower language" 25 มิถุนายน พ.ศ. 2568 "Yūrei ni naritai" 25 กรกฎาคม พ.ศ. 2568 "Watashi wa Eranda Mono" 19 ธันวาคม พ.ศ. 2568 

 หมายเหตุ 

 อ้างอิง 

 อ่านเพิ่ม 


 แหล่งข้อมูลอื่น 


หมวดหมู่:ยูทูบเบอร์ชาวญี่ปุ่น
หมวดหมู่:นักร้องหญิงชาวญี่ปุ่นในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2548